स्वयंसेवकों ने श्रमदान कर िदया स्वच्छता का संदेश
हिंडौन सिटी. गोदलिए गांव में श्रमदान करते राजकीय पीजी कॉलेज के एनएसएस छात्र।
करौली| राष्ट्रीयसेवा योजनांतर्गत राजकीय कॉलेज में संचालित सात दिवसीय शिविर के प्रतिभागी स्वयंसेवकों ने रविवार को गोद ली हुई कई कच्ची बस्तियों में पहुंचकर स्वच्छता का संदेश देने के लिए श्रमदान किया।
एनएसएस के कार्यक्रम अधिकारी रामलखन मीना ने बताया कि शिविर के पांचवे दिन स्वयंसेवक स्वयंसेविकाओं ने केशवपुरा, होली खिडकियां, नथुआ नगर, शिकारगंज में आमजन को सफाई के प्रति जागरूक करने के लिए श्रमदान किया और स्वच्छता के लिए प्रेरित किया। स्वयंसेवकों ने लोगों को शौचालयों की आवश्यकता, निर्माण उपयोगिता की विशेष जानकारी दी। द्वितीय सत्र में राष्ट्रीय एकता एवं सद्भावना विषय पर व्याख्यान हुआ। जिसमें मनीराम मीना सहित कई छात्रों ने अपने विचार प्रकट किए। कार्यक्रम का संचालन डॉ. प्रहलाद मीना ने किया।
राजकीय महाविद्यालय में स्वयं सेविकाओं को पर्यावरण संरक्षण का संदेश दिया। जिला मुख्यालय स्थित िनजी स्कूल में चल रहे तीन दिवसीय समाजोपयोगी शिविर शुक्रवार को संपन्न हुआ। निदेशक विक्रम चतुर्वेदी ने बताया कि शिविर के दौरान संभागियों ने विद्यालय सहित कॉलोनी मेंसफाई कर संपूर्ण स्वच्छता का संदेश दिया, कला शिक्षा के कार्य किए जिसमें बच्चों ने कई मॉडल बनाए। शिविर के समापन पर कई रंगारंग कार्यक्रम आयोजित किए जिसमें बच्चों ने बढ़ चढ़कर भाग लिए शिविर के दौरान बनाए गए मॉडलों का प्रदर्शन किया।
हिंडौनग्रामीण/ कटकड़| राजकीयपीजी कॉलेज के एनएसएस छात्रों ने रविवार को गोद लिए गए गांवों में श्रमदान कर ग्रामीणों को स्वच्छता का संदेश दिया।
कार्यक्रम अधिकारी सर्वेजीत मीना राधाकिशन मीना ने बताया कि पीजी कॉलेज का सात दिवसीय एनएसएस शिविर बडेगांवकापुरा बजनियाकापुरा में चल रहा है। रविवार को छात्र-छात्राओं ने गांव के रास्तों एवं नालियों की सफाई की। श्रमदान के बाद हुए बौद्धिक सत्र में मुख्य वक्ता डॉ. रामराज मीणा ने स्वयंसेवकों को सफाई का महत्व बताया। उन्होंने युवाओं को फास्टफूड से बचने की सलाह दी। स्वयंसेवक अनीषा मीना, लता शर्मा, विशाल शर्मा, काजल जांगिड़ ने डॉ. मीणा से हृदय रोग, डेंगू, तनाव आदि बीमारियों के सवाल किए। जिनका डाॅ. मीना ने बेहतर ढंग से जबाव दिया। स्वयंसेवकों ने महाविद्यालय की छत एवं नालियों की सफाई की।
नादौती|राजीवगांधीमहाविद्यालय में चल रहे एनएसएस शिविर के तहत विद्यार्थियों ने धौंकनाथ बालाजी मंदिर परिसर की सफाई की तथा पौधों में पानी दिया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva